โพสมรณะ หนุ่มกิมจิแชะภาพริมระเบียงคอนโดชั้น26 พลัดตกร่างเละ (ชมคลิป)
หลังให้หมอนวดสาว ช่วยถ่ายรูปมีวิวสวย โพสท่าถ่ายรูปริมระเบียงชั้น 26 คอนโดมิเนียมหรูย่านสุขุมวิทส่งท้ายก่อนอำลาที่พัก หนุ่มกิมจิพลัดหล่นลงมาตายสยอง สอบพยานยืนยันเปิดเช่ารายวันอยู่ลำพังตั้งแต่ 4 ม.ค. เพิ่งเรียกใช้บริการหมอนวดแผนโบราณ เสร็จแล้วอารมณ์ดีอยากเก็บภาพความประทับใจวิวเมืองหลวง วานสาวพนักงานนวดช่วยลั่นชัตเตอร์ให้ เปลี่ยนแอ็กชั่นมากถึงพลัดดิ่งพื้น,หนุ่มแดนกิมจิพลาดตกระเบียงคอนโดมิเนียมดับ เกิดขึ้นเมื่อเที่ยงวันที่ 6 ม.ค. ร.ต.ท.อธิพงศ์ ศรีโพธิ์ พนักงานสอบสวน สน.ทองหล่อ รับแจ้งเหตุมีชายชาวต่างชาติพลัดตกจากอาคารเสียชีวิตภายในคอนโดมิเนียมซัมเมอร์เซ็ท เลคพอยท์ เลขที่ 41 ซอยสุขุมวิท 16 แขวงและเขตคลองเตย กทม. จึงรายงานผู้บังคับบัญชาทราบแล้วรุดไปตรวจสอบพร้อม พ.ต.ท.วิชัย ณรงค์ รอง ผกก.สส.สน.ทองหล่อ เจ้าหน้าที่ฝ่ายสืบสวน สน.ทองหล่อ เจ้าหน้าที่กองพิสูจน์หลักฐานกลาง แพทย์นิติเวช รพ.จุฬาฯ และมูลนิธิป่อเต็กตึ๊ง,ที่เกิดเหตุเป็นคอนโดฯหรูสูง 29 ชั้น ชั้นล่างบนพื้นถนนทางเข้าลานจอดรถของอาคารพบร่างผู้เสียชีวิตทราบชื่อต่อมานายคิม ฮยอน กุ๊ก อายุ 36 ปี สัญชาติเกาหลีใต้ อยู่ในสภาพนอนตะแคงจมกองเลือด ใส่เสื้อยืดแขนสั้นสีขาว สวมกางเกงขาสั้นสีดำ ตรวจสอบพบบาดแผลที่ขาขวาหักผิดรูปจนเห็นกระดูก แขนทั้งสองข้างหัก ใบหน้าเขียวช้ำ เจ้าหน้าที่ดำเนินการนำศพส่งนิติเวช รพ.จุฬาฯ และขึ้นไปค้นหาพยานหลักฐานเพิ่มเติมในห้อง 2608 ชั้น 26 ที่ผู้ตายเช่าพักอยู่,สอบสวนทราบว่า ผู้ตายมาเช่าคอนโดมิเนียมพักอยู่คนเดียวตั้งแต่วันที่ 4 ม.ค.58 ในราคาวันละ 2,600 บาท ก่อนเกิดเหตุการณ์สยอง ผู้ตายเรียกพนักงานนวดแผนไทยขึ้นไปนวดผ่อนคลายกล้ามเนื้อ หลังจากนวดเสร็จเรียบร้อยแล้ว ผู้ตายได้วานให้พนักงานนวดช่วยถ่ายรูปให้เป็นที่ระลึก เนื่องจากเป็นวันสุดท้ายของการเข้าพักที่คอนโดมิเนียมแห่งนี้ สาวพนักงานนวดถ่ายได้ 2 รูป ผู้ตายขอเปลี่ยนท่าโดยการออกไปนั่งอยู่ริมระเบียงหวังเห็นวิวเมืองหลวงเป็นฉากหลัง แต่ในจังหวะที่กำลังโพสท่าอยู่นั้นเกิดเสียหลักหงายหลังพลัดตกลงมาจากระเบียงเสียชีวิตท่ามกลางตกตะลึงของหมอนวดแผนโบราณสาว,เบื้องต้นพนักงานสอบสวนนำตัวหมอนวดแผนโบราณสาวผู้ที่อยู่กับผู้ตายเป็นคนสุดท้ายไปสอบปากคำอย่างละเอียดอีกครั้ง และรอผลแพทย์ชันสูตรพลิกศพจากนิติเวชฯ เพื่อสรุปสาเหตุการเสียชีวิตที่แท้จริง พร้อมประสานไปยังสถานทูตประเทศเกาหลีใต้ติดต่อญาติมารับศพไปดำเนินพิธีกรรมทางศาสนาต่อไป
หลังให้หมอนวดสาว ช่วยถ่ายรูปมีวิวสวย โพสท่าถ่ายรูปริมระเบียงชั้น 26 คอนโดมิเนียมหรูย่านสุขุมวิทส่งท้ายก่อนอำลาที่พัก หนุ่มกิมจิพลัดหล่นลงมาตายสยอง สอบพยานยืนยันเปิดเช่ารายวันอยู่ลำพังตั้งแต่ 4 ม.ค. เพิ่งเรียกใช้บริการหมอนวด
ข่าวหน้า1,สน.ทองหล่อ,คิม ฮยอน กุ๊ก,เกาหลีใต้,อุบัติเหตุ,ตกตึก,ถ่ายรูป,หมอนวด,ภาพวิว,เมืองหลวง